Ghid de utilizare Cyber-shot
Imprimare
Prima pagină > Măsuri de siguranţă/Despre acest aparat foto > Măsuri de siguranţă > Cardul de memorie

## Cardul de memorie

Cardul de memorie
Observaţie referitoare la utilizarea adaptorului de carduri de memorie (se vinde separat)
„Memory Stick”
La utilizarea unui „Memory Stick Duo” într-un slot „Memory Stick” de mărime obişnuită
Observaţii despre utilizarea unui „Memory Stick Micro” (se vinde separat)

### Cardul de memorie

Următoarele carduri de memorie sunt compatibile cu acest aparat foto.

Tipuri de card de memorie | În manual
Memory Stick PRO Duo | „Memory Stick Duo”
Memory Stick PRO-HG Duo
Memory Stick Duo
Memory Stick Micro | „Memory Stick Micro”
Memory Stick Micro (Mark2)
Card de memorie SD | Card SD
Card de memorie SDHC
Card de memorie SDXC
Card de memorie microSD | Card de memorie microSD
Card de memorie microSDHC

- Acest aparat trebuie utilizat la temperaturi între –10°C şi +40°C, dar temperatura de funcţionare poate varia, în funcţie de tipul cardului de memorie. Pentru detalii, consultaţi instrucţiunile de funcţionare livrate odată cu cardul de memorie.

- Cardul MultiMediaCard nu poate fi utilizat.

- S-a confirmat că un „Memory Stick Duo” cu o capacitate de până la 32 GB şi un card SD de până la 64 GB funcţionează corespunzător cu aparatul foto.

- S-a confirmat că un „Memory Stick Micro” cu o capacitate de până la 16 GB şi un card microSD cu o capacitate de până la 32 GB funcţionează corespunzător cu aparatul foto.

- Se recomandă să utilizaţi următoarele carduri de memorie atunci când înregistraţi filme:

- (Mark2) („Memory Stick PRO Duo” (Mark2))

- („Memory Stick PRO-HG Duo”)

- (Mark2) („Memory Stick Micro” (Mark2))

- Card SD, card de memorie microSD (Clasa 4 sau superior)

Observaţii

- Pentru o bună funcţionare a cardului de memorie, vă recomandăm să folosiţi acest aparat foto pentru a formata toate cardurile pe care le utilizaţi pentru prima dată cu aparatul. Reţineţi că procesul de formatare are drept rezultat ştergerea tuturor datelor existente pe cardul de memorie. Aceste date nu pot fi recuperate. Nu uitaţi să faceţi o copie de siguranţă a datelor importante pe un computer sau pe un alt dispozitiv de stocare.

- Dacă înregistraţi/ştergeţi imagini în mod repetat, datele de pe cardul de memorie se pot fragmenta. Este posibil ca filmele să nu poată fi salvate sau înregistrate. În astfel de situaţii, salvaţi imaginile pe un PC sau un alt dispozitiv de stocare, apoi utilizaţi funcţia [Format].

- Nu se garantează funcţionarea cu aparatul foto a unui card de memorie formatat cu ajutorul unui computer.

- Viteza de citire/inscripţionare a datelor diferă în funcţie de combinaţia dintre cardul de memorie şi echipamentul utilizat.

- Datele pot fi viciate în următoarele cazuri:

- Atunci când cardul de memorie este scos sau atunci când aparatul foto este închis în timpul unei operaţiuni de citire sau de inscripţionare

- Atunci când cardul de memorie este utilizat în locuri afectate de electricitatea statică sau de interferenţele electrice

- Vă recomandăm să creaţi o copie de siguranţă a datelor importante.

- Nu lipiţi etichete pe cardul de memorie sau pe adaptorul de carduri de memorie.

- Nu atingeţi contactele cardului de memorie cu mâna sau cu un obiect metalic.

- Nu loviţi, nu îndoiţi şi nu trântiţi cardul de memorie.

- Nu demontaţi şi nu modificaţi cardul de memorie.

- Nu expuneţi cardul de memorie la apă.

- Nu lăsaţi cardul de memorie la îndemâna copiilor mici. Aceştia îl pot înghiţi din greşeală.

- Introduceţi un card de memorie care se potriveşte cu dimensiunea fantei pentru cardurile de memorie. În caz contrar, vor apărea defecţiuni.

- Nu utilizaţi sau depozitaţi cardul de memorie în următoarele locuri:

- Locuri cu temperatură ridicată, cum ar fi interiorul fierbinte al unei maşini parcate în lumina directă a soarelui

- Locuri expuse la lumina directă a soarelui

- Locuri umede sau unde există substanţe corozive

### Observaţie referitoare la utilizarea adaptorului de carduri de memorie (se vinde separat)

La introducerea unui card de memorie într-un adaptor de carduri de memorie, verificaţi dacă aţi introdus cardul în direcţia corectă, după care introduceţi-l până la capăt. O introducere greşită poate provoca defecţiuni.

### „Memory Stick”

Tipurile de „Memory Stick” care pot fi utilizate cu aparatul foto sunt enumerate în tabelul de mai jos. Cu toate acestea, funcţionarea corectă nu poate fi garantată pentru toate funcţiile „Memory Stick”.

Tipul de „Memory Stick” | Înregistrare/redare
Memory Stick Duo (fără MagicGate) | *1
Memory Stick Duo (cu MagicGate) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3*4
Memory Stick Micro | *2
Memory Stick Micro (Mark2) | *2*3

*1 Transferul de mare viteză al datelor, folosind o interfaţă paralelă, nu este acceptat.
*2 „Memory Stick Duo”, „MagicGate Memory Stick Duo”, „Memory Stick PRO Duo”, „Memory Stick PRO-HG Duo” şi „Memory Stick Micro” (Mark2) prezintă funcţii MagicGate. MagicGate este o tehnologie de protejare a dreptului de autor, care foloseşte tehnologie de codificare. Înregistrarea/redarea datelor, pentru care este nevoie de funcţiile MagicGate, nu pot fi executate cu aparatul foto.
*3 Filmele AVCHD şi filmele de dimensiunea [MP4 12M] şi [MP4 6M] nu pot fi înregistrate pe alte medii „Memory Stick” decât „Memory Stick PRO Duo”, „Memory Stick PRO-HG Duo” şi „Memory Stick Micro” (Mark2).
*4 Acest aparat foto nu acceptă transferul paralel de date pe 8 biţi. Execută acelaşi transfer paralel de date, pe 4 biţi, ca şi „Memory Stick PRO Duo”.

### La utilizarea unui „Memory Stick Duo” într-un slot „Memory Stick” de mărime obişnuită

Puteţi utiliza „Memory Stick Duo” introducându-l în adaptorul „Memory Stick Duo” (se vinde separat).
Adaptorul „Memory Stick Duo”

### Observaţii despre utilizarea unui „Memory Stick Micro” (se vinde separat)

- Acest produs este compatibil cu „Memory Stick Micro” („M2”). „M2” este o abreviere pentru „Memory Stick Micro”.

- Pentru a utiliza un „Memory Stick Micro” cu aparatul foto, introduceţi „Memory Stick Micro” într-un adaptor „M2” la fel de mare ca şi pentru Duo. Dacă introduceţi un „Memory Stick Micro” în aparatul foto fără un adaptor „M2” la fel de mare ca şi pentru Duo, este posibil să nu îl puteţi scoate din aparat.

- Nu lăsaţi „Memory Stick Micro” la îndemâna copiilor mici. Aceştia îl pot înghiţi din greşeală.

Sus